Is dit ’n sonde om alkohol te drink? | Bybelvrae
LEES IN Afrikaans Albanees Amharies Arabies Armeens Azerbeidjans Azerbeidjans (Cyrillies) Bislama Bulgaars Cebuano Chichewa Chitonga Chitumbuka Deens Duits Engels Esties Ewe Fidjiaans Fins Fon Frans Ga Georgies Grieks Groenlands Gun Hausa Hebreeus Hiligaynon Hindi Hongaars Iban Ibo Iloko Indonesies Italiaans Japannees Joroeba Kantonnese Chinees (Tradisioneel) Kantonnese Chinees (Vereenvoudig) Kazaks Kikuyu Kinyarwanda Kirgisies Kirundi Koreaans Kroaties Lingala Litaus Luo Malabaars Maleis Malgassies Maltees Mambwe-Lungu Mandarynse Chinees (Tradisioneel) Mandarynse Chinees (Vereenvoudig) Mianmees Mongools Ndau Nederlands Noors Nyungwe Nzema Oeigoers (Cyrillies) Oekraïens Oromo Pandjabi Pangasinaans Pools Portugees Portugees (Portugal) Roemeens Russies Salomonseilandse Pidgin Samoaans Sango Sepedi Serwies Serwies (Romeins) Shona Singalees Slowaaks Sloweens Somalies Spaans Swahili Sweeds Tagalog Tamil Tataars Teloegoe Thai Tigrinya Tiv Tsjeggies Tswana Turkmeens Turks Urhobo Viëtnamees Wayuunaiki Xhosa Zulu
Wat sê die Bybel oor alkohol? Is dit ’n sonde om dit te drink?
Dit is nie ’n sonde om alkohol in matigheid te drink nie. Die Bybel beskryf wyn as ’n gawe van God wat tot ons genot in die lewe kan bydra (Psalm 104:14, 15; Prediker 3:13; 9:7). Die Bybel erken ook dat wyn genesende waarde het.​—1 Timoteus 5:23.
Jesus het wyn gedrink toe hy op die aarde was (Matteus 26:29; Lukas 7:34). Een van Jesus se welbekende wonderwerke was dat hy by ’n huweliksfees water in wyn verander het as ’n ruimhartige geskenk.​—Johannes 2:1-10.
Die gevare van oormatige drinkery
Hoewel die Bybel melding maak van die positiewe aspekte van wyn, veroordeel dit oormatige drinkery en dronkenskap. ’n Christen wat alkohol drink, moet dit dus net in matigheid doen (1 Timoteus 3:8; Titus 2:2, 3). Die Bybel gee verskeie redes waarom oormatige drinkery vermy moet word.
Dit belemmer denkvermoë en goeie oordeel (Spreuke 23:29-35). Iemand wat dronk is, kan nie die Bybel se bevel gehoorsaam om “julle liggaam aan te bied as ’n offerande wat lewend, heilig en vir God aanneemlik is, ’n heilige diens met julle denkvermoë” nie.​—Romeine 12:1.
Om te veel te drink, verlaag inhibisies en “neem die goeie beweegrede weg”.​—Hosea 4:11; Efesiërs 5:18.
Dit kan tot armoede en ernstige gesondheidsprobleme lei.​—Spreuke 23:21, 31, 32.
God veroordeel strawwe drinkery en dronkenskap.​—Spreuke 23:20; Galasiërs 5:19-21.
Iemand het te veel gedrink wanneer sy drinkery hom of ander in gevaar stel. Volgens die Bybel behels dronkenskap nie noodwendig dat ’n mens weens strawwe drinkery bewusteloos raak nie, maar ook dat ’n mens gedisoriënteerd is, wankelend loop, stryerig raak of sukkel om duidelik te praat (Job 12:25; Psalm 107:27; Spreuke 23:29, 30, 33). Selfs diegene wat nie dronk raak nie, kan “beswaar word met ... strawwe drinkery” en die ernstige gevolge daarvan ondervind.​—Lukas 21:34, 35.
Die Bybel praat ook van gevalle waar Christene glad nie alkohol moet drink nie:
As dit ander sou struikel.​—Romeine 14:21.
As dit in stryd is met die landswet.​—Romeine 13:1.
As ’n persoon nie kan beheer hoeveel hy drink nie. Diegene wat aan alkoholisme en ander vorme van alkoholmisbruik ly, moet bereid wees om drastiese veranderinge aan te bring.​—Matteus 5:29, 30.
Gewoontes en verslawings Vrede en geluk Geloof en aanbidding Lewenstyl en goeie standaarde Antwoorde op Bybelvrae
Dit is moontlik om te lewe op ’n manier wat Jehovah gelukkig maak. Om die waarheid te sê, jy kan God se vriend word.
Waardes wat nommerpas en tydloos is—Selfbeheersing
Wat het ’n man met die naam Cassius gehelp om sy kwaai humeur te beteuel?
Wat die Bybel oor alkohol sê